Օհանեսյանի հավաստմամբ ծրագրում աշխատող հայաստանյան բժիշկները չափազանց օժտված և պատրաստված բժիշկներ են: Նա ասում է, որ այն կարծիքը, թե միայն արևմտյան բժիշկները կարող են բարդ վիրահատություններ կատարել ոչ միայն թյուր է, այլև վնասակար ամբողջ առողջապահական համակարգի համար: Եթե առաջ նման վիրահատություններն անհնար էին, ապա պատճառը համապատասխան սարքավորման և պատրաստության բացակայությունն էր: Այժմ այդ երկուսն էլ առկա են: